1. ------IND- 2020 0791 F-- DA- ------ 20201221 --- --- PROJET

|  |
| --- |
| DEN FRANSKE REPUBLIK |
|  |  |  |
| Ministeriet for grøn omstilling  |
|  |
| Beboelse |
|  |

**Bekendtgørelse**

**om godkendelse af beregningsmetoden fastsat i artikel R. 111-20-5 i bygge- og boligloven**

NOR:

*Berørte grupper: bygherrer, byggeledere, bygningskonstruktører og projektledere, arkitekter, konsulentbureauer, der udfører termiske og miljømæssige undersøgelser, bygningsøkonomer, tekniske kontrollører, byggevirksomheder, fabrikanter af byggematerialer og tekniske bygningssystemer, energileverandører i det franske hovedland.*

*Formål: fastsættelse af beregningsmetoden for bygningers energi- og miljømæssige ydeevne ved opførelse af beboelsesejendomme, kontorbygninger eller bygninger til skolernes grund- eller sekundærtrin i det franske hovedland med henblik på gennemførelse af bekendtgørelse af XXX vedrørende krav til bygningers energi- og miljømæssige ydeevne ved opførelse af beboelsesejendomme, kontorbygninger eller bygninger til skolernes grund- eller sekundærtrin i det franske hovedland*

*Ikrafttræden: Denne bekendtgørelse finder anvendelse fra og med den 1. juli 2021.*

*Beskrivelse: Bekendtgørelsen fastsætter beregningsmetoden for bygningers energi- og miljømæssige ydeevne ved opførelse af beboelsesejendomme, kontorbygninger eller bygninger til skolernes grund- eller sekundærtrin i det franske hovedland gennem tre bilag:*

* *Bilag I: Almindelige regler for beregning af energi- og miljømæssig ydeevne*
* *Bilag II: Beregningsmetode "Th-BCE 2020", der beskriver reglerne for beregning af energimæssig ydeevne, der er knyttet til beregningsværktøjet omhandlet i artikel L. 111-9-1-A i bygge- og boligloven*
* *Bilag III: "Th-Bat 2020"-regler, der gør det muligt at bestemme inputdata til beregningerne af bygningers energimæssige ydeevne til den lovbestemte beregning*

*Henvisninger: Den tekst, der er ændret ved nærværende bekendtgørelse, findes i den ændrede udgave på Légifrances websted (*[*http://www.legifrance.gouv.fr*](http://www.legifrance.gouv.fr/)).

Ministeren for grøn omstilling, viceministeren under ministeren for grøn omstilling med ansvar for boliger, har

under henvisning til Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (kodificeret udgave) og særlig notifikation nr. år/XXX/F

under henvisning til Europa-Parlamentets og Rådets direktiv 2010/31/EU af 19. maj 2010 om bygningers energimæssige ydeevne som ændret ved Europa-Parlamentets og Rådets direktiv 2018/844 af 30. maj 2018, særligt artikel 3, 4, og 6

under henvisning til bygge- og boligloven, særlig artikel R.111-20-5

under henvisning til bekendtgørelse XXX om fastsættelse af beregningsmetoden for bygningers energi- og miljømæssige ydeevne ved opførelse af beboelsesejendomme, kontorbygninger eller bygninger til skolernes grund- eller sekundærtrin i det franske hovedland

under henvisning til de kommentarer, der er fremført under den offentlige høring i perioden XXX til XXX i medfør af miljølovens artikel L. 120-1

under henvisning til udtalelse fra det nationale råd for evaluering af standarder af XXX

under henvisning til udtalelsen fra energirådet af XXX

under henvisning til udtalelse fra det franske råd for byggeri og energieffektivitet af XXX

under henvisning til høring af Guyanas lovgivende forsamling af XXX

under henvisning til høring af Martiniques lovgivende forsamling af XXX

under henvisning til høring af Guadeloupes departementale råd af XXX

under henvisning til høring af La Réunions departementale råd af XXX

under henvisning til høring af Guadeloupes regionale råd af XXX

under henvisning til høring af La Réunions regionale råd af XXX

under henvisning til høring af Mayottes departementale råd af XXX

**udstedt følgende bekendtgørelse:**

Artikel 1

Beregningsmetoden, der er knyttet til dette dekret, og som er omhandlet i artikel R.111-20-5 i bygge- og boligloven, er godkendt.

**Artikel 2**

Direktøren for boligmiljø og by- og landskabsplanlægning samt generaldirektøren for energi- og klimaspørgsmål er hver på deres område ansvarlige for gennemførelsen af nærværende bekendtgørelse, som offentliggøres i ministeriet for grøn omstillings officielle tidende.

Ministeren for grøn omstilling

For ministeren og efter bemyndigelse:

Direktøren for boligmiljø og by- og landskabsplanlægning

Ministeren for grøn omstilling

For ministeren og efter bemyndigelse:

Generaldirektøren for energi- og klimaspørgsmål

Viceministeren under ministeren for grøn omstilling

med ansvar for boliger

For ministeren og efter bemyndigelse:

Direktøren for boligmiljø og by- og landskabsplanlægning